Zik-nni, deg yiwet n taddar, yettidir yiwen urgaz d tmeṭṭut –is , deg talwit d lehna, zgan ferḥen qqaren kan mreḥba s wayen id –yefka Rebbi. ɣur-s sebɛa n warraw-is irebba-ten s lḥif d uɣilif, yerwa amdegger d umqelleɛ akked ddunit, iwakken aten-id yesemɣer d irgazen ččan ,lsan am nutni am madden neɣ ahat xir n madden, lḥasun yeslemd-asen ayen yelhan d wayen ur nelhi yefka-ten akk ɣer uɣerbaz yal wa d acu id yeffeɣ wa d ṭbib wa d ajenyur ɣrran akk deg nesnas .